ગણદેવી નગરપાલિકાના હાલના પ્રમુખ આશાબેન ટેલર, ઉપપ્રમુખ ગોપાલભાઇ ગોહિલ વગેરેના હોદ્દાની મુદત તા. 30મી સપ્ટેમ્બરના રોજ પૂરી થઇ રહ્યાનો સત્તાવાર પત્ર ચીફ ઓફિસર જયાબેન મહેતાએ શનિવારે જિલ્લા કલેક્ટરને આપ્યો હતો અને જિલ્લા સત્તાધીશોએ એ માટે જરૂરી પગલા લેવાની કાર્યવાહી હાથ ધરી હોવાનો ચીફ ઓફિસર જયાબેન મહેતા અને ચીફ એકાઉન્ટન્ટ દિનેશભાઇ રાઠોડે અત્રે વાતચીતમાં જણાવ્યું હતું. આ કાર્યવાહી કેટલી ઝડપથી પ્રક્રિયામાંથી પૂર્ણ થાય છે અને આગામી અઢી વર્ષ માટેના પ્રમુખ ઉપપ્રમુખ સહિતના હોદ્દેદારોની ચૂંટણી કે વરણી માટેનું જાહેરનામું ક્યારેય બહાર પડે છે તે ફરી એકવાર ચર્ચાનો વિષય બન્યો છે.